хумор за Цигари
Един образ бил закъсал за работа. Търсил тук, разпитвал там, но навсякъде - удрял на камък. Най-накрая, отишъл в зоологическата градина и казал на директора:
- Предлагате ли някаква трудова заетост? Много съм на зор!
Онзи му отговорил:
- Имам нещо като за Вас! Вижте сега, лъвът ни умря и нямаме пари да купим нов. Съгласен ли сте да облечете една лъвска кожа и да се правите на въпросното животно пред посетителите?
Нашият човек грейнал от радост:
- И още как! Готов съм да започна още утре!
И така, на другия ден, пичът се маскирал като царя на животните. Пристъпвал тежко-тежко напред-назад, ръмжал и тръскал гривата си. Всичко вървяло тип-топ. Но ето, че в един момент - вратата на клетката се отворила и вътре влязъл тигъра. Намиращият се вътре човек загубил ума и дума от страх. Тогава раираният звяр го тупнал приятелски с лапа и казал:
- Брат, дай една цигара, че на слона много му се пуши!